Diari Oficial de la Generalitat Valenciana


Sumari del DOGV 3691, del 18-02-2000 (2000/848)

ORDRE de 20 de gener de 2000, de la Conselleria de Cultura, Educació i Ciència, per la qual es modifica l’autorització al centre docent privat d’Educació Infantil Chiquilín, de València.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3691

Data del DOGV
:   18-02-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/848


Data del document
:   20-01-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * ensenyament primari

ORDRE de 20 de gener de 2000, de la Conselleria de Cultura, Educació i Ciència, per la qual es modifica l'autorització al centre docent privat d'Educació Infantil Chiquilín, de València. [2000/M848]
  
L'expedient ha sigut iniciat pel representant de la titularitat del centre privat Chiquilín, codi número 84216774, situat al carrer de Juan Llorens, 26 baix, de València, en sol·licitud de modificació de l'autorització per ampliació del nombre d'unitats i capacitat d'Educació Infantil.
  
La Direcció General de Centres Docents ha declarat, a través de la Resolució de 5 d'agost de 1999, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient ha sigut tramitat per la Direcció Territorial de Cultura i Educació de València, que a la vista de l'informe favorable de la Unitat Tècnica de Construccions, i de la Inspecció Educativa, eleva proposta favorable a allò sol·licitat.
  
L'Ordre de la Conselleria de Cultura, Educació i Ciència de 17 de juny de 1999 (DOGV de 29 de juliol) va autoritzar l'obertura i funcionament del centre docent privat d'Educació Infantil Chiquilín, de València, número de codi 07622109, per a tres unitats de primer cicle amb 41 llocs escolars i tres unitats de segon cicle per a 72 llocs escolars de capacitat.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pels reials decrets 1487/1994, d'1 de juliol (BOE de 28 07.1994) i 173/1998, de 16 de febrer (BOE de 17.02.1998); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació de l'autorització del següent centre docent privat en els termes que s'hi especifiquen i amb efectes des de l'inici del curs acadèmic 1999/2000
  
Centre: Chiquilín
  
Titular: Hermanos Sancho González, SL.
  
Domicili: carrer de Juan Llorens, 26, baix
  
Localitat: València
  
Província: València
  
Codi: 42151231
  
Modificació que s'autoritza:
  
- Ampliació de les unitats d'Educació Infantil, primer cicle, a un total de sis unitats per a 106 llocs escolars.
  
- Ampliació del nombre de llocs escolars en les tres unitats d'Educació Infantil, segon cicle, a 75 llocs escolars.
  
Disposició addicional primera
  
El centre haurà de complir allò disposat en l'article 6 del Reial Decret 1.004/1991 (BOE de 26.06.1991), i en el Decret 193/1988, de 12 de desembre del Consell de la Generalitat Valenciana (DOGV de 02.02.1989), pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 20 de gener de 2000
  
El conseller de Cultura, Educació i Ciència,